મારા મતે આ ક્ષેત્ર અજાણ્યું છે. અપાચે વેબ સર્વર જેનાં વડે વિશ્વની ૫૪ ટકા જેટલી વેબસાઈટ ચાલે છે (જુઓ, http://news.netcraft.com/archives/2010/01/) એ ઓપનસોર્સ પ્રોડક્ટ છે. ટોચનાં ૫ સર્વરમાં ૪ ઓપનસોર્સ છે. આવાં અપાચેનાં માસ્ટર બનવું એટલે? મજાની વાત. નહી કે? મોટાભાગની કંપનીઓ માટે તેમની કોમર્શિઅલ વેબસાઈટ માટે પર્ફૉર્મન્સ મહત્વની વસ્તુ છે. અને જો તમે નેટબેંકિગ કે ઓનલાઈન શોપિંગ કરી હશે કે ગુગલમાં સર્ચ કર્યું હશે ત્યારે આ શબ્દની મહત્તા સમજાઈ ગઈ હશે.